**Elnökségi ülés**

ELTE BGGyK HÖK

1097 Budapest, Ecseri út 3. A/61 Hallgatói iroda

2015. november 24. 19:00

Jelenlévők: 8 fő

Mandátummal rendelkezik: 7 fő

Az EB képviseletében: Hegedüs Huba

Az Ellenőrző Bizottság megállapította, hogy az ülés határozatképes.

Jegyzőkönyvvezető: Hegedüs Huba

A napirend előzetesen kiküldésre került, melyet az elnökség egyhangúlag elfogadott, azzal a módosítással, hogy a Kitárt Ajtók Ünnepét első pontba hozták.

Márkus Mariann az ülést 19:00-kor megnyitotta.

Napirend:

1. **Kitárt Ajtók Ünnepe**

Márkus Mariann elmondja, hogy megoldódtak a teremfoglalással kapcsolatos kérdések. Hétfőn elkezdődött a promóció, elkészültek a plakátok, a Facebook felületen is megindul az esemény népszerűsítése. A Bárczi épületében is kiosztásra kerültek a szórólapok.

Rózsás Eszter elmondja, hogy mik pontosan a teendők az eseménnyel kapcsolatban és kéri az elnökség tagjainak aktív részvételét. Ezzel kapcsolatban megosztotta az elnökséggel azt a dokumentumot, amely tartalmazza, hogy milyen időpontban kire és milyen formában van szükség. A programban némi változás történt, mert egy előadó a napokban visszamondta az eseményen való szereplést. Felvették a kapcsolatokat a gimnáziumokkal és látogatóba is mennek egy iskolába csütörtökön a KAÜ népszerűsítéseként.

Az elnökség megbeszélte az esemény promóciójának akadálymentesítését, illetve magának az eseménynek és a programoknak az akadálymentesítését is.

Az előadók ajándékozásának megszervezése, beszerzése folyamatban, ezeket az elnökség megvitatta személyekre lebontva. A Siketek Sport Clubja által tartott kisfilm „kiállítás” a C/107 felé vezető hátsó lépcsőnél lesz elhelyezve az épületben folyó oktatói munka zavartalan lefolyása érdekében. A Magyar Speciális Művészeti Egyesület kiállítását a C/107 előtti paravánokra terveznék kihelyezni. A paravánok használatáról Hegedüs Huba egyeztet Tamás Katalinnal.

1. **Beszámolók**

Márkus Mariann elmondja, hogy ELTE HÖK elnökségin az Alapszabállyal kapcsolatos módosításokat elfogadták. Sztrecsko Boglárka a Karácsony Hőse kampányról számolt be, amelynek promócióját a Kommunikációs Bizottsággal elkezdték. December 3. és 4. a csomagok beérkezésének határideje. Az OMHV kampányának beindításáról és annak esetleges módosításairól is elkezdték az egyeztetéseket. Kiss Brigitta és az esélyegyenlőségi bizottság részt vettek a Vezér Úti Kollégiumban megrendezésre kerülő EKSZ környezetvédelmi programján. A jegyzettámogatással kapcsolatos pályázatra idén nem pályázik a Kar Kunt Zsuzsanna, fogyatékosügyi koordinátorral tájékoztatása alapján. A felmerülő igények kielégítése érdekében a későbbiek során egy nagyobb összeg megpályázását tervezi a kar.

1. **EHÖK KGY**

A BTK-n megrendezésre kerülő ELTE HÖK Küldöttgyűlés november 26-án 18:00-kor kezdődik. A napirendi pontok előzetesen kiküldésre kerültek.

1. **Gólyabál**

A ruhatár koordinációját Tóth Emese végzi el a Bárczi részéről. A gólyabál csütörtök esti szervezői megbeszélés miatt így Tóth Emese helyett Hunya Gréta kollégiumi referens vesz részt az ELTE HÖK Küldöttgyűlésen.

1. **Egyebek**

A jelenlévő elnökségi tagok nem kívánták kiegészíteni az elhangzottakat.

Márkus Mariann az ülést 20 óra 40 perckor lezárta.

BGGYK HÖK elnök EB elnök

jegyzőkönyvvezető